ming030890/wiki-yue-high-quality huggingface dataset:
袁術

袁術（粵拼：jyun4 seot6；？年—199年），字公路，汝南汝陽（而家嘅河南商水）人。佢係東漢末年嘅軍閥豪強，亦都係號稱「四世三公」嘅大族汝南袁氏嘅族人，河北軍閥袁紹嘅細佬。袁術最初喺南陽割據，後尾搬咗去淮南。佢之後僭號稱帝，建立仲氏政權，但係得唔到任何支持，反而俾其他勢力圍剿，最後因為抑鬱而嘔血死咗。

早年
袁術年輕嗰時曾經被舉為孝廉，做過郎中、河南尹、折衝校尉同埋虎賁中郎將。大將軍何進俾宦官殺咗之後，袁術帶領虎賁軍圍攻南宮，並且燒咗嘉德殿嘅青鎖門，諗住逼宦官段珪出宮。董卓入咗洛陽之後，諗住將少帝廢咗。佢表袁術做後將軍，點知袁術反而驚到走咗去南陽度避禍。嗰時長沙太守孫堅咁啱好殺咗原本嘅南陽太守張咨，並且帶兵投靠袁術，袁術就咁成為咗南陽嘅新主人，荊州牧劉表見到之後舉薦袁術做南陽太守。南陽原本有百萬戶人，但係袁術唔制訂法律，仲靠打劫嚟攞物資，佢嘅行為令好多百姓唔鍾意佢。

逐鹿中原
袁紹諗住立宗室幽州牧劉虞做皇帝，嚟同董卓抗爭，但喺袁術唔願意見到成年嘅漢朝皇帝，於是用正義嘅說詞拒絕咗袁紹嘅提議，兩兄弟就咁樣翻咗面。袁術派孫堅進攻董卓嗰時，袁紹搵咗會稽嘅周昕做豫州刺史，諗住搶孫堅嘅地盤，點知周昕畀袁術做低咗。由於豪傑大多都選擇依附袁紹，袁術於是鬧其他人寧願跟「家奴」（指庶出嘅同父亞哥袁紹）都唔跟自己，利寫信畀幽州嘅公孫瓚話袁紹唔喺袁氏子孫，袁紹知道之後十分之嬲。呢個時候，漢獻帝派劉虞個仔劉和去搵劉虞，叫佢派兵嚟救自己。但係劉和喺經過南陽嗰時俾袁術扣留，袁術趁機向劉虞勒索咗幾千騎兵，公孫瓚見勸唔到劉虞，為咗避免畀袁術怨恨，於是派咗自己嘅堂細佬公孫越去幫袁術，並且勸袁術搶走嗰啲兵馬。冇耐公孫越喺袁紹引發嘅豫州爭奪戰入面戰死，公孫瓚因此同袁紹結仇，並且出兵攻打袁紹。袁術同北方嘅公孫瓚、平原相劉備同埋徐州刺史陶謙結盟，袁紹為咗對抗袁術亦都拉攏咗荊州嘅劉表結盟。之後袁術派孫堅去攻打劉表，但係孫堅戰死咗。袁術又聯合朝廷任命嘅兗州刺史金尚攻打曹操嘅兗州，但喺匡亭俾袁紹同埋曹操做低咗。

退守淮南
袁術輸咗之後撤退到雍丘，之後又帶領部下前往九江郡，並且殺咗朝廷任命嘅揚州刺史陳溫。袁術向南方嘅壽春行軍，但喺佢任命嘅揚州刺史陳瑀唔肯接納佢哋，袁術於是退守陰陵，陳瑀因此冇即刻攻打袁術，袁術於是喺淮北聚集軍隊，準備攻打壽春。陳瑀好驚，派細佬陳琮向袁術求和，點知陳琮反而畀袁術扣留，陳瑀嚇到走咗去下邳。期間袁術從袁紹嗰度搶嚟嘅沛國畀陶謙搶走咗，而袁術又兼稱徐州伯，似乎已經同陶謙決裂。李傕攻入長安之後，諗住親近袁術，於是派馬日磾封佢做左將軍、假節，進封陽翟侯，點知袁術居然搶咗馬日磾嘅符節，仲逼馬日磾幫自己做嘢。195年，袁術嘅部曲追擊曹操，曹操匿入秦伯南嘅屋企。袁術嘅士兵問秦伯南曹操喺邊度，秦伯南話自己就係曹操，因此俾追兵殺害。建安元年（196年），袁術從徐州廣陵郡出兵攻打徐州牧劉備，一開始劉備喺盱眙同埋淮陰抵抗袁術。後尾劉備嘅手下曹豹反叛，搵咗投靠劉備冇幾耐嘅呂布攻佔下邳，袁術順勢將劉備做低。袁術之後舉薦吳景做廣陵太守，並且挑動呂布嘅手下郝萌發動叛變，但叛變最後俾呂布鎮壓。呂布畀兵敗嘅劉備駐守小沛，防止袁術北上嚟打自己。後尾袁術又派紀靈攻打劉備，最後喺呂布嘅調停下，紀靈選擇撤退。

潛號稱帝
袁術利用五德終始說作為依據，又認為神秘讖緯預言「代漢者當塗高」對應咗自己嘅表字「公路」，加上佢之前從孫堅度勒索返嚟嘅傳國玉璽，都成為咗佢稱帝嘅理由。197年，袁術喺壽春僭號稱帝，建號仲家。佢喺自己首都九江設置淮南尹，任命自己嘅文武官員，並且喺南北郊起咗自己家族嘅祠堂。但係袁術稱帝並冇得到其他諸侯嘅支持，反而令到其他諸侯感到反感，好快袁術就成為咗眾矢之的，畀孫策、呂布、曹操、劉備等勢力叛盟同埋攻擊。孫策寫信鬧袁術，並且宣布脫離袁術獨立，趕走咗袁術任命嘅丹楊太守袁胤。孫策嘅舅父廣陵太守吳景同埋堂兄九江太守孫賁亦都脫離袁術加入孫策，袁術就咁失去咗廣陵同埋江東嘅大片土地。呂布拒絕幫助袁術而殺咗袁術派嚟嘅使者韓胤，並且做低咗諗住報復嘅袁術軍。之後袁術又派人刺殺咗漢室陳王劉寵同埋陳國相駱俊，併吞咗陳國，結果俾曹操大軍做低，袁術只好走返去淮南。

自取滅亡
建安二年（197年）秋天，江淮發生飢荒，周圍都可以見到人食人嘅情況。但袁術冇改變自己奢侈嘅生活作風，佢嘅後宮着住華麗嘅衫褲、佢食住珍貴嘅肉食，完全唔理喺度挨餓受凍嘅士兵。建安三年（198年）冬天，呂布俾曹操攻打，佢派許汜同埋王楷搵袁術求救，但袁術由於之前畀呂布叛盟而唔肯幫手，後尾喺許汜同埋王楷嘅勸說下先至肯出兵幫，呂布亦都諗住將個女送到袁術嗰度，但係由於畀曹操阻攔而冇做到。建安四年（199年），袁術因為食晒所有糧食而諗住投靠喺灊山屯兵嘅部下雷薄同埋陳蘭，畀佢哋拒絕咗。之後表術又諗住將帝號送畀擁有北方四州嘅袁紹，並且去投靠袁紹嘅大仔、時任青州刺史袁譚，但袁術俾曹操派嚟嘅劉備趕走咗，只好返去壽春。到咗江亭之後，袁術只淨低三十斛嘅麥屑。嗰時天氣好熱，佢想飲蜜水，但搵唔到蜂蜜。袁術坐喺床上歎息咗好耐，大聲叫到：「我袁術點解會落得咁樣嘅下場！」冇耐佢就因為抑鬱而嘔血死咗。

屋企
袁術係東漢號稱「四世三公」嘅大族汝南袁氏嘅族人，司空袁逢嘅嫡仔。由於佢同父異母嘅庶兄袁紹係伯父袁成嘅嗣仔，因此大部分史書都將袁術當成袁紹嘅堂細佬，但其實兩人喺血緣上係同父異母嘅親兄弟。
袁詠琳

袁詠琳（英文：Cindy Yen；1986年11月14號—；本名吳欣雲），係臺灣女歌手。
袁野夕

袁野夕（粵拼：jyun4 je5 zik6；英文：Cici Yuan；1992年10月17號—），係中國女唱作人。佢喺中國音樂學院畢業。

經歷
2016年，佢參加浙江衛視《夢想的聲音》第一季。2019年，佢參加《這！就是原創》。
譚竣浩

譚竣浩（Presley Tam，2000年8月27號—），香港童星，曾經喺多部香港電影演出。此外，佢亦拍過多輯廣告。佢好鍾意拍戲、玩遊戲機、玩具車同埋Golf。佢阿爸喺2011年宣佈譚竣浩因為學業重要，所以暫停所有嘅演出工作。

簡歷
譚竣浩讀過柴灣角天主教小學，後轉讀深井天主教小學，喺日本讀過堀越高等學校。
譚秉源

譚秉源係香港中華基督教會燕京書院前校長（2008年至2013年5月15號）。

簡歷
1973年香港培正中學畢業。
1977年中文大學畢業，主修地理。
2012年8月成為教育局「開展德育及國民教育科委員會」委員。
2012年9月至10月期間[未記出處或冇根據]，發起「反日軍國、罷買日車」師生簽名行動。
2013年2月8號，畀報紙揭發各有家室嘅譚秉源同助理校長陳秀美喺2月初學校農曆新年假期時結伴同遊日本大阪五日四夜，關係曖昧。譚秉源喺2013年2月辭職，由梁大輝署理校長職位。同年5月由梁國基先生接任。
譚筠怡

譚筠怡（粵拼：taam4 gwan1 ji4；英文：Gwennie Tam；1974年12月30號—），暱稱鬼妹（gwai2 mui1），係香港女演員，有1/2英國血統混血兒，佢曾經係模特兒，參加過「劉德華夢中情人選舉」重攞咗冠軍而加入娛樂圈，後來入咗亞視。而家淡出咗，去咗做珠寶首飾設計。
譚維維

譚維維（粵拼：taam4 wai4 wai4；簡化字：谭维维；英文：Sitar Tan；1982年10月8號—）係中國女歌手，喺四川省自貢市富順縣永年鎮出世，曾經攞過2006年湖南衛視舉辦嘅超級女聲比賽亞軍。2015年1月，加盟湖南衛視《我是歌手》第三季、為第二位踢館歌手，喺第二輪踢館賽憑住《燈塔》一曲以第一名踢館成功，跟住喺第四輪遭到淘汰，之後喺突圍賽演唱《烏蘭巴托的夜》以第二名突圍成功，喺3月27號總決賽對決李健落敗，未能晉級為「終極歌王候選人」。2016年9月1號，接受陳亦飛求婚。

經歷
1998年，進入四川音樂學院聲樂系學習，雖然以倒數第2名唔高嘅成績考入，但最終以第1名成績畢業。導師係蘭卡卓瑪副教授。喺學期間於酒吧駐唱，演唱《青藏高原》，被知名音樂人涂惠源所發掘。2002年，參加全國歌手大獎賽獲優秀獎。2003年，出演電視劇《心跳》；同年獲得中國金唱片獎最佳新人獎。2004年，發行首張專輯《高原之心》。2005年，參加維也納金色大廳中國新春音樂會。2006年，攞過《超級女聲》成都區冠軍，全國總決賽亞軍。2007年，出演音樂劇《蝶》，同埋發表新專輯《耳界》。 2008年4月27號，喺北京首開個人演唱會。2009年，憑住《遇見》獲得台灣電影金馬獎最佳原創歌曲獎，係首位攞過呢個獎項嘅內地歌曲。2010年，發表專輯《譚某某》。2011年，發表專輯《3》，同年攞過第11屆華語音樂傳媒大獎最佳國語女歌手獎，參演賀歲喜劇《東成西就2011》。2012年，參演電影《秘密花園》，並擔任女主角。2013年，發表新專輯《烏龜的阿基裏斯》。2014年，參演《微時代》。
2015年1月，加盟湖南衛視《我是歌手》第三季、為第二位踢館歌手，喺第二輪踢館賽憑住《燈塔》一曲以第一名踢館成功，喺第四輪遭到淘汰，之後喺突圍賽演唱《烏蘭巴托的夜》以第二名突圍成功，喺3月27號總決賽對決李健落敗，未能晉級為「終極歌王候選人」。同年8月，以野草嘅面具參加《蒙面歌王》，成為第7期歌王，並且喺半決賽第二輪獲勝，晉級總決賽。同年11月，參加東方衛視推出嘅大型國際交流競唱節目《中國之星》，係崔健組推薦歌手。同年，都參加《最美和聲》第三季。2016年，參加《奔跑吧兄弟》第四季、為第6期嘅嘉賓。2017年6月30號。同韓磊一齊出席喺香港會展舉行「慶祝香港回歸祖國二十周年文藝晚會」並演唱《不忘初心》。2018年4月15號，喺第37屆香港電影金像獎到受邀演唱入圍最佳原創電影歌曲《相愛相親》主題曲《陌上花開》。

《我是歌手》第三季
2015年1月，加盟湖南衛視《我是歌手》第三季、為第二位踢館歌手，喺第二輪踢館賽憑住《燈塔》以第一名踢館成功，跟住喺第四輪遭到淘汰，之後喺突圍賽演唱《烏蘭巴托的夜》以第二名突圍成功，喺3月27號總決賽對決李健落敗，未能晉級為「終極歌王候選人」。

音樂劇
1999年，中國第一部校園青春音樂劇《未來組合》女主角。2005年，擔任中國大型音樂劇《金沙》女主角。2007年，出演音樂劇《蝶》。

主要獎項
1999年，攞過四川省「十佳歌手」。2000年，攞過五省市電視歌手大獎賽金獎。2002年，攞過全國歌手大獎賽優秀獎。2006年，攞過《超級女聲》比賽亞軍 。2007年，攞過《精品購物指南》15年流行音樂之活力新秀獎。2008年，攞過9+2音樂先鋒榜年度先鋒演繹歌手獎。2009年，攞過「勁歌王」全球華人樂壇年度總選獲內地傑出青年女歌手、網絡人氣女歌手獎；金馬獎最佳原創歌曲—《遇見》。2010年，攞過東南勁爆榜最佳女歌手、十大金曲。2011年，攞過晶報10周年中國新世紀10年陽光獎樂壇新勢力獎；音樂先鋒榜最受歡迎先鋒女歌手5強獎、最受歡迎先鋒女歌手獎 ；中國歌曲排行榜金曲獎、最佳作詞；華語傳媒大獎最佳國語女歌手；音樂之聲TOP10傳媒推薦唱片；音樂風雲榜年度國語金曲；東方風雲榜十大金曲。
菲臘比路爾斯

菲臘比路爾斯（Filipe Luís，1985年8月9號—）係個巴西職業足球員，踢後衞，家陣效力巴甲球隊法林明高體育會。
菲臘尼維利

菲臘尼維利（英文：Philip John Neville，1977年1月21號—）係英倫退役足球員，司職後衞或者防守中場，出身英格蘭超級足球聯賽球會曼聯，曾經係英格蘭足球代表隊成員。佢係曼聯前隊長加利尼維利嘅親細佬。
老規矩

老規矩，相對於新規例，都係規矩，想大家跟。不過，因為有時有人認為老規矩唔合時而，就想改。通常舊人想繼續跟老規矩，新人想改新規矩，就有一段磨合。
老豆死開一陣先

《老豆死開一陣先》（日文：一度死んでみた；英文：Not Quite Dead Yet）係套2020年日本電影，由濱崎慎治執導，廣瀨鈴、吉澤亮、堤真一、妻夫木聰、佐藤健、中川雅也主演。
老鑼

老鑼（德文：Robert Zollitsch；1966年4月9號—）係中國新式音樂嘅德國作曲家同音樂製作人。老鑼將自己定位做一個亞洲傳統音樂嘅專家同當代其中一個重要嘅中國音樂作曲家。佢最出名嘅作品係喺中國大陸網絡上流傳嘅民歌《忐忑》。

生平
1966年佢喺德國慕尼黑出世。佢細個嗰陣就開始學巴伐利亞嘅民俗樂器，巴伐利亞古箏。1986年到1990年，佢喺漢斯·艾斯勒音樂學院度讀音樂理論。1993年，佢靠獎學金入咗上海音樂學院師從龔一去學古琴。
喺2012年至2013年嘅跨年晚會，老鑼夫婦嘅代表作《法海你不懂愛》同《金箍棒》，因歌詞同表演被指戲謔佛教，被佛教界嚴正抗議同要求致歉，搞到有法海事件。
老鑼喺湖南衛視《歌手2019》為龔琳娜負責嗮所有參賽曲目嘅編曲。
老豆搵仔

「老豆搵仔」（粵拼：lou5 dau6 wan2 jai2，英文：Dadfindboy）係香港一個喺2019年7月7號成立嘅Telegram頻道，超過13萬個訂戶，呢個頻道以披露警員個人身份著稱。老豆搵仔頻道因為警員喺2019年拒絕按《警察通例》出示委任證開始，警員相關個人私隱就被「老豆搵仔」曝光。資訊網站「香港編年史」亦有使用同整合「老豆搵仔」嘅資料。
2019年9月，有人因為向「老豆搵仔」透露香港警察親友資訊而被逮捕。2019年10月25號，高等法院頒佈臨時禁制令，禁止公眾披露警員同佢屋企人嘅個人資料，「老豆搵仔」嘅管理員表示會繼續發佈新資料，亦唔會刪除舊資料。但係同年11月7號，「老豆搵仔」一度停止更新，疑似同臨時禁制令有關。
2020年9月，「老豆搵仔」喺Patreon發起眾籌。香港警方表示，資助「老豆搵仔」可能觸犯法例。而截至2020年12月，呢個頻道依然維持運作。
2019年，香港反送中運動爆發，香港警察自元朗721事件後因為警暴問題等備受批評，亦畀部份市民指責警黑合作，社會上出現一種對警察唔信任嘅情緒。由於警員開始拒絕喺行動中按照《警察通例》出示委任證，市民辨認警員身份困難，第三方辨認警員嘅渠道就應運而生。「老豆搵仔」嘅名建立喺另一個出名嘅Facebook群組，誕生之初主要針對拒絕出示委任證嘅警員作出起底。
老軟件

老軟件（abandonware）係指經已俾開發者同版權持有人忽略嘅軟件，所以亦都唔會有人為佢提供官方嘅支援。
老鷹

老鷹（英文：Hawk）係對部份鷹科動物嘅稱呼，屬於體形中等嘅猛禽，善於滑翔。鷹係肉食性，嘴彎曲銳利，方便撕開同進食肉塊，腳爪有鈎爪，性情兇猛。食物包括小型哺乳動物、爬行動物、其他鳥類以及魚類。日頭活動。
老闆咁易做

《老闆咁易做》（Business Run），係香港電視娛樂製作嘅真人騷節目，2018年1月24號開始逢禮拜三22:30-23:00喺ViuTV播，由梁祖堯、湯駿業主持。節目主持會去泰國將一架露營車變成快餐車，試下做餐廳老闆。
裴允京

裴允京，係大韓民國嘅一個女藝人同埋演員。
裴度

裴度（765年—839年），字中立，河東聞喜人。係唐朝中後期重臣、晉國公。佢做過憲宗、穆宗、敬宗、文宗四朝嘅司空同司徒。過世後追贈太傅，謚號文忠。
裝飾音

裝飾音（ornament / embellishment）喺音樂上係指喺一首樂曲裏面攞嚟做「裝飾」用嘅音符。呢啲音符喺旋律同和音上唔必要，加嚟純係為咗做「裝飾」（提高旋律嘅多變性）嘅。
裴宗玉

裴宗玉，係大韓民國嘅一個女藝人同埋演員。
裴多彬

裴多彬，係大韓民國嘅一個女藝人同埋演員。
裴儁

裴儁（儁讀俊，粵拼：pui4 zeon3；？—？），字奉先（fung6 sin1），河東聞喜人（而家山西聞喜），係三國時蜀漢嘅官員，佢老豆係裴茂，係裴潛嘅細佬，佢有仔裴越。
裴儁嘅姐夫係蜀地嘅長史，喺裴儁十零歲時送佢姐夫去蜀地，結果當時漢末天下大亂，令佢返唔到中原，留咗喺蜀地。裴儁大個咗，變得幾有名，畀蜀地嘅人推重，之後做官成爲光祿勛。佢嘅仔裴越原本亦喺蜀地督軍，蜀國滅亡後得以返去中原嘅洛陽，同佢啲親族團聚。

參攷資料
陳壽（著）；裴松之（注）。〈蜀書 — 杜周杜許孟來尹李譙郤傳：孟光傳〉. 《《三國志》》。｢光祿勛河東裴儁等，年資皆在光後，而登據上列，處光之右，蓋以此也。〈傅暢裴氏家記曰：儁字奉先，魏尚書令潛弟也。儁姊夫為蜀中長史，儁送之，時年十餘歲，遂遭漢末大亂，不復得還。既長知名，為蜀所推重也。子越，字令緒，為蜀督軍。蜀破，遷還洛陽，拜議郎。〉｣
裴優熙

裴優熙，係大韓民國嘅一個女藝人同埋歌手。
裡澤省

裡澤省（土耳其文：Rize ili）係土耳其嘅其中一個省，首府裡澤。
裝飾藝術

裝飾藝術（粵拼：zong1 sik1 ngai6 seot6）係指做設計嗰陣同啲物品加工，令到件物品有用得嚟又靚。簡單例子，好似附圖嗰個酒壺噉，可以攞嚟裝酒同茶等嘅嘢飲（有用），同時上面又有啲花臣，令件嘢望落靚啲。除咗食具，花樽、傢俬同建築物等嘅物品都可以落裝飾。

粵地文化
粵風格嘅瓷器就出晒名多彩色嘅裝飾，令到啲作品有用（例如可以攞嚟做杯碟）得嚟，又會有啲花紋同圖案喺上面，畀人覺得睇落係順眼嘅。
聚星路

聚星路（英文：Tsui Sing Road）係香港新界元朗區屏山一條路，西接屏廈路，東面盡頭係停車場。路名係嚟自附近嘅古蹟聚星樓。屏山天水圍文化康樂大樓亦座落呢條路，提供屏山天水圍公共圖書館、屏山天水圍游泳池等設施。
維基同享有多媒體嘅嘢：Tsui Sing Road
聚氯乙烯

聚氯乙烯，塑膠一種，合成樹脂一類，亦歸入有機合化物。世界塑膠生產量，排第三多，喺聚乙烯、聚丙烯之後。顧名思義，佢由氯乙烯聚合而成。氯乙烯同乙烯似，分別在於其中氫原子畀氯原子代替。聚合反應為加成聚合反應，氯乙烯中雙鍵打開化成單鍵，兩邊同其他氯乙烯分子化合。
聚氯乙烯有軟有硬，本身聚合會出硬。若果過程加咗塑化劑，就會出軟。塑化劑多數用鄰苯二甲酸酯。硬者做門、窗、喉管、樽都得。軟者做軟管、電綫絕緣、仿真皮、 地板、招牌、黑膠唱碟、吹得脹嘅物品，故此可代替橡膠。綿、紗等加入聚氯乙烯，可以造帆布。
純粹聚氯乙烯，為晶體固體，色白而質脆。紫外光照得多會化黃，皆因照甩氯原子，故此要加安定劑。加熱會變軟，亦即熱塑。
佢抗蝕，唔怕酸，唔怕鹼，亦唔易燒着。
聚氯乙烯產品，現今大多禁止用於食品之上，以及嬰兒、幼兒物品。飲用水管亦唔可以用聚氯乙烯膠喉。生產所落添加劑，會滲出慢慢毒害人。另外燒膠亦會放出二噁英等有毒物質。國際癌症研究署，原料聚氯乙烯為致癌物質，即第一級。而聚氯乙烯，則為不確定之致癌物質，屬第三級。
聚賢居

聚賢居（英文：CentreStage）係香港島上環荷李活道108號一個貴價住宅樓盤，基層設有地鋪。聚賢居係嚮中環邊嘅上環荷李活道地段，東邊近荷李活道警察宿舍、西面近上環文武廟、北面見荷李活華庭、南面近必列者士街雍翠台同埋永利街。
聚賢居總共兩棟高樓，高37層，近400伙，2007年1月入伙，有住客會所、泳池、健身室咁。佢賣樓時話近中環銀行區、蘭桂坊同中環蘇豪區，近梯旁交通方便、環境時尚咁。
聚賢居嚮2006年以樓花開售，雖然呎價貴，結果貨尾就係頂樓個幾個複式單位，發展商恒基兆業話，留番嚟收租唔賣。其實等緊買家出到價就賣，預約重可以睇樓。

英文名稱
聚賢居英文名正確寫法係「CentreStage」，冇吉位嚮個字中間，而「C」同「S」字母係大寫。呢個名借咗澳洲一座同名藝術建築物改成。代表有品味作品。又英文名「Centre Stage」，係一套溫馨勵志外文片，中文名叫《舞國英雄譜》 Stage。嚮地產公司物業網上，寫Centre Stage分開嚟寫係可以方便外行人搵料。
聚居地

東京係一笪人口好密集嘅聚居地。
聚居地（粵音：zeoi6 geoi1 dei6）係指一笪有好多人聚埋一齊長住嘅地方，可以按規模分做城市同村等。聚居地正路實會喺一啲大嘅河或者湖附近，方便啲人攞水（一樣對生存嚟講不可或缺嘅嘢）嚟用。
聚斂型思考

聚斂型思考（英文：convergent thinking）係指一場諗嘢過程集中於諗出一個單一嘅答案嚟解答一條問題。相對於擴散型思考。
喺聚斂型思考之下，條問題有一個單一嘅「正確」答案，呢個答案係「最好最啱」嘅（或者最少諗嘢嗰個人係噉認為），而第啲答案冚唪唥都係「錯」－例子有典型測驗考試入面嗰啲選擇題噉，俾 A B C D 四個選擇，當中得一個選擇算係正確答案（會攞到分）；呢類思考睇重嘅係答問題嗰陣嘅速度同埋準確度，涉及個人運用熟識嘅技巧同提取啲用開嘅資訊，呢種思考方法通常唔鼓勵創意，但喺日常生活當中好有用。
聚變能

聚變能（又叫核融合能源）指利用核聚變產生能量。
聚變反應係一種結合兩個較輕核子產生較重核子嘅高能反應。合併時，部分質量喪失轉換為能量（根據）。融合能研究主要關注於駕馭呢個反應並作為大規模可持續能源嘅來源。
胡美貽

胡美貽（粵拼：wu4 mei5 ji4，英文：Elizabeth Nicole Wu，1995年3月12號—）係香港女藝人，2017年度香港小姐競選決賽入圍，而家係無綫電視經理人合約女藝員。

入娛圈前
胡美貽響星加坡出世，三歲同屋企人回流香港，十三歲移居美國加州洛杉磯。佢阿爸搞下生意，阿媽就做醫生。佢2012年升讀加州大學歐文分校商業經濟系，三年後廿一歲時取得學士文憑。畢業後，佢喺2015年11月喺美國三藩市開設自己名下飲品商店同加盟鹵水零售店。

參選港姐
胡美貽回流參選2017年度香港小姐競選，並成為大熱，有「翻版朱千雪」之稱嘅佢成功入圍決賽。佢遠赴台北為2017香港小姐拍攝外景時，因出眾身材獲得傳媒朋友一致好評。
胡美貽雖然十強止步，但獲安排入讀第二十九期無綫電視藝員訓練班畢業，2018年4月中成為無綫電視經理人合約藝員。

創業生涯
胡美貽大學畢業之後喺美國三藩市創立自家品牌Bubblecup，並且加盟武漢正宗麻辣滷水零售店火爆鴨。回流香港之後，喺2018年8月經營第二間自家品牌奶茶舖Bubblecup，更加加入榴槤元素。佢喺同年9月底開嘅「榴槤樂園」，開業兩個幾月就成功入圍2019年米芝蓮指南嘅街頭小食推介，之後更衝出尖沙嘴，喺元朗同天后開埋分店。2019年底，「榴槤樂園」因為有撐過「反修例運動」嘅泛民主派支持者，被認定係「黃店」，係少有由無綫藝員開嘅舖頭攞到呢個稱號。

演藝歷程
胡美貽喺第一套綜藝節目兄弟大茶飯表現突出。
胡耀邦

胡耀邦（1915年11月20號—1989年4月15號）曾經係中國共產黨嘅領導人之一，做過中共中央主席同埋中共中央總書記。
1962至1963年，胡耀邦曾經下放到湖南湘潭縣農村。1987年，被指「反資產階級自由化無出盡力」總書記唔再做，但政治局委員就做到1989年。1989年4月8號，佢喺中共中央政治局開緊會期間心臟病發，送院之後雖然過咗危險期病情穩定，但喺4月15號朝早七點三十五分，因為急性心肌梗塞救唔返，年七十三。
胡耀邦死後，北京好多學生悼念佢，運動越搞越大，演變成八九民運。
胡立成

胡立成係臺灣男配音員，把聲比較低沉，配得最多係中老年男性嘅角色，係吳孟達國語專用配音，佢同周星馳嘅國語專用配音員石班瑜經常一齊搭檔。《千與千尋》台灣版入邊嘅鍋爐爺爺都係佢配嘅。
胡章宏

胡章宏，香港親中派政治人，大灣區共同家園投資有限公司總裁。
胡秀英

胡秀英（英文：Hu Shiu Ying，1910年2月22號—2012年5月22號）係香港植物學家，專長係冬青科、菊科、錦葵科同蘭科。佢喺江蘇徐州出世，祖籍蘇州，1946年開始喺美國深造同研究，1968年開始喺香港教書同做研究。
胡穗珊

胡穗珊（Suzanne Wu，1980年11月5號—），係工黨前主席、社區前進成員，油尖旺油麻地南選區前任議員。

簡歷
胡穗珊中學讀聖士提反書院，大學讀香港理工大學語言及傳意學士，之後再讀英國華威大學性別與國際發展碩士。佢2011年做咗工黨創黨黨員，2015年開始做主席。
2016年，胡穗珊代表工黨參選立法會選舉九龍東直選，排名單頭位。但由於民望低迷嘅關係，喺9月2號宣布停止拉票，最後落選。2017年，胡穗珊退出工黨，並且喺第二年（2018年）成立社區前進。
2019年，胡穗珊參選第6屆香港區議會選舉嘅油麻地南選區，結果順利擊敗楊子熙；2021年9月尾，佢同黨友朱江瑋參與2021年香港區議員宣誓，被港府裁定宣誓無效，即時冇咗區議員席位。
胡紅玉

胡紅玉，GBS，SBS，JP（Anna Wu Hung-yuk，1951年1月25號—），香港出世，1974年香港大學法律學士畢業。1977年3月係香港執業律師，王惟翰律師樓創辦合夥人。
貝斯禾特站

貝斯禾特站（英文：Bayswater tube station）係英國倫敦地下鐵區域綫同環綫嘅車站，屬第1收費區，喺大倫敦西敏市。
貝殼蛋糕

貝殼蛋糕，又叫瑪德蓮蛋糕，係法國一種蛋糕仔，外形似貝殼，有海綿蛋糕嘅質感。
貝桑松

貝桑松（法文：Besançon）係法國一城，法蘭琪-康堤大區首府、杜省省會，人口有12萬。
貝殼

貝殼，係貝類軟體動物身體外面嘅堅硬保護外層，通常特別指喺貝死咗之後嘅空殼，好多時都畀浪衝上海灘。
貝氏

貝係唐人姓氏，喺《百家姓》裏頭排第110位。

名人
貝聿銘（1917-2019）：美國畫則師
林貝聿嘉（1928-）：香港社會活動家，原名貝聿嘉
貝鈞奇（1951-）：香港生意人同運動界人士，佢個仔貝可泓亦係一樣。
呢篇貝氏係同姓氏有關嘅楔位文章，重未寫完嘅。麻煩你幫手充實佢。
貝斯剛尼

貝斯剛尼（Silvio Berlusconi，1936年9月29號—2023年6月12號），中國大陸叫貝盧斯科尼，係意大利前總理，亦係意大利球會AC米蘭嘅班主。

生平
貝斯剛尼喺意大利米蘭出世，入過大學讀法律。佢後生嗰陣成立咗建築工程公司同埋投資公司，專門搞投機生意。1980年貝盧斯科尼成立咗第一間意大利全國性私人電視台Canale 5，後尾重收購歐洲好多電視台，一時間佢成為咗傳媒大亨。
佢因為越嚟越有米，1994年佢開始投身政壇，成立咗意大利力量黨，同一啲右翼政黨結盟，贏咗1994年3月嘅選舉，當選總理。但喺1995年1月17號因為同盟成員內訌而解散。到2001年5月13號貝盧斯科尼又當選總理。
佢喺任內好多古靈精怪嘢搞，成日發表啲怪言論，一般人都將佢當做小丑看待。而且因為靠投機生意發達，貝盧斯科尼嘅背景一直係外界焦點。佢同佢嘅政府成日都被指貪污，好似2006年3月10號貝盧斯科尼就受到米蘭檢控當局有關貪污嘅起訴。而佢無耐落台，咁就係因為2006年4月佢領導嘅聯盟喺選舉度慘敗。2008年4月14號，佢領導嘅聯盟又贏得選舉，於是第三度坐上總理寶座。
2009年12月13號，佢喺米蘭一個政治集會畀人襲擊，塊面受傷，送咗去醫院留醫。
貝斯剛尼喺第三次執政後期因為歐洲債務危機而失去支持，佢喺2011年11月12號宣佈辭職。
由2016年開始，貝斯剛尼病痛多多，2020年9月頭中咗武肺；2023年6月12號，因血癌與世長辭，終年86歲。

AC米蘭
内文：AC米蘭
貝斯剛尼喺1986年收購AC米蘭。佢一手打造咗幾個冠軍，包括7屆意甲聯賽冠軍，同埋5屆歐洲聯賽冠軍盃冠軍。
貝殼怪

貝殼怪係日本電視遊戲寵物小精靈系列入面嘅其中一隻小精靈，編號090。身體顏色主要係紫色同黑色。
語言習得裝置

語言習得裝置（英文：language acquisition device，LAD）係由杭士基喺 1960 年代提出嘅一個概念。
事實表明，BB 唔使大人特登教佢哋文法等嘅概念，都可以學識用語言，於是杭士基就主張每一個 BB 腦入面都有 LAD，即係佢個腦入面有一套天生嘅認知能力，令佢能夠學識語言。
呢個概念幾有爭議性，唔少語言學家都反對呢個概念。
語言發育

語言發育（language development）係指一個人用語言嘅能力隨發育同成長嘅變化。
語言演變

語言演變（粵拼：jyu5 jin4 jin2 bin3；英文：Language change）係指語言隨時間變化嘅過程。例子可以睇吓潮流用語（啲人作新嘅字或者詞）等嘅現象。

概論
睇埋：自然語言同互通程度
語言演變係逐漸嘅：用粵語做例子，2020 年嘅粵語同 1920 年嘅粵語有啲唔同，但依然夠相似，能夠高度互通，2010 年嘅粵語同 1810 年嘅粵語亦都有啲差異，但依然相對細；不過如果攞 1010 年嘅粵語先祖同 2010 年嘅粵語，兩者望落會似唔同嘅語言。
語言熟練度

語言熟練度（language proficiency）泛指一個人有幾能夠純熟噉運用一隻語言，越純熟就算係熟練度越高。

應用
睇埋：第二語言習得
定義上，第二語言習得（SLA）就係指緊一個人對非 L1 語言嘅熟練度隨住時間噉升，而要做 SLA 研究，就梗要搵啲方法量度語言熟練度先得－例如想像家陣有班專攻 SLA 嘅語言學家手上有 A 同 B 呢兩隻語言教法，佢哋想知邊隻教法有效啲，最簡單嘅做法係可以搵班用教法 A 學緊隻語言嘅人返嚟，又搵班用教法 B 學緊隻語言嘅人返嚟，比較吓兩組，睇吓邊組嘅語言熟練度升得比較快。因為噉，專攻 SLA 嘅語言學家實要有方法客觀噉量度語言熟練度。

評估
睇埋：歐洲共同語言參考標準
歐洲共同語言參考標準成日畀人用嚟評估一個人對一隻語言有幾熟練。
語言相對論

語言相對論（粵拼：jyu5 jin4 soeng1 deoi3 leon6），又叫薩丕爾-沃夫假說，係源自廿世紀語言學嘅一個假說。語言相對論最重點嗰個諗頭係話，一隻語言嘅結構會影響佢嘅使用者用咩方式思考現實，亦即係話一個人用咩語言會影響到佢嘅思維。要留意呢個假說講緊嘅，唔淨只係話唔同語言用字句嘅習慣唔同，而係講緊語言會影響人腦嘅深層認知過程。

基本諗頭
睇埋：認知科學、心理語言學同語言人類學
「想像一個世界，天係綠色嘅。噉唔係因為你去咗第個行星，而係因為你隻語言冇字詞可以指藍色（所以你個腦將天嘅藍色當咗做綠色一種）。」
語言相對論嘅諗頭源自廿世紀上半，當時歐美嘅語言學家睇勻咗好多歐洲語言以外嘅語言，見識到唔同語言喺文法上可以爭幾咁遠。當中美國語言學家班哲文·李·沃夫喺 1956 年撰文，提到噉嘅諗法：沃夫佢主張每一隻語言嘅文法系統唔單只係用嚟表達思緒咁簡單，仲能夠形塑語言使用者嘅思緒；人喺個腦入便建立自己諗緊嘅嘢嗰陣，會跟從佢慣用嗰隻語言嘅文法嚟組織思緒；除此之外，唔同語言分辨事物嘅方法都唔同—例如有好多語言都冇字詞可以指藍色，嗰啲語言嘅使用者傾向會用「綠色」或者「黑色」嚟描述藍色嘅物品，噉就表示一個人隻語言點樣分辨唔同嘅事物，好大程度上主宰咗佢個腦點樣將事物分類。
除此之外，沃夫佢仲有提到隱密型嘅概念：根據佢呢個諗法，一隻字詞可以有一啲「冇開口講出嚟嘅文法類型」；例如喺廿一世紀初嘅英文入便，啲動詞過去式要加 -ed 就唔係一種隱密型—因為講嘢嘅人會將佢對隻字詞嘅分類（係咪過去式）明確噉講出嚟（加 -ed 尾）；相比之下，英文入邊有關一個人名「係男定女」就係一個隱密型—名詞表示緊嗰個個體係男定女，唔使要隻字變樣嚟表示，但係一個用英文用得有返咁上下純熟嘅人，心入便會知隻名詞指嗰個個體係男抑或係女，能夠正確噉揀要用 he 定 she 做代名詞。

強弱版本
内文：語言決定論
語言相對論依個假說，可以分做強同弱兩個版本。
弱語言相對論：根據呢個諗法，語言能夠影響思緒；呢個版本嘅語言相對論被指係太過籠統—語言起碼會影響一個人睇咩科學節目同睇咩書，實會影響到一個人接觸到乜嘢知識，所以弱語言相對論呢個諗法，講咗等於冇講。
強語言相對論（語言決定論）：根據呢個諗法，一隻語言嘅特性會「定死咗」佢嘅使用者嘅思維，令到佢嘅使用者難以思考某啲嘢；呢個諗法受到唔少科學同哲學嘅研究者反對—因為呢啲人士做嘅，正正就係諗一啲前人未諗過（所以現時語言未有字詞可以指）嘅概念。到咗廿一世紀初，語言學嘅研究者一般都唔會認真看待語言決定論。
於是就出現咗一種比較中庸嘅思想：
我哋用緊嘅語言，可以影響我哋嘅某啲認知功能，但未至於令到我哋冇能力思考某啲諗頭。
例如想像一隻語言冇字詞可以指藍色，但係佢哋依然可以形容嗰一笪藍色有幾深，亦能夠睇得出笪顏色同粵語使用者心目中嘅綠色有啲唔同。

實驗證據
睇埋：心理實驗
有唔少語言學家都同心理學家合作做研究，想探究語言會點樣影響人類嘅認知。

顏色研究
睇埋：色名
語言學家指出，唔同語言對顏色嘅描述可以幾唔同。例如粵語入邊藍（粵拼：laam4）同英文入邊嘅 blue（IPA：/bluː/）可以當係等同，兩隻字詞都係指緊藍色。不過俄羅斯話對藍色嘅描述就好唔同，廿一世紀初嘅俄羅斯話有兩隻字詞
Goluboy（斯拉夫字母：голубой）
Siniy（斯拉夫字母：синий）
當中 1 大致可以理解做「淺藍」而 2 大致可以理解做「深藍」—留意俄羅斯話對呢兩種顏色畀咗兩隻唔同嘅字詞，唔似得粵語或者英文噉將兩隻色當做「藍」嘅變體。語言學家做咗心理實驗，搵咗一班英文嘅使用者（E 組）同埋一班俄羅斯話嘅使用者（R 組）返嚟，叫佢哋分辨唔同嘅顏色，發現 R 組能夠以更快嘅速度（反應時間）分辨淺藍同深藍，而且分起上嚟更加準。

方向研究
亦有語言學家研究語言會點樣影響人腦對空間同方向嘅處理。喺呢方面，一個出名嘅例子有澳洲土著嘅辜古依密舍話：據講喺呢隻語言裡便，講親方向一定係用東南西北嘅；喺粵語、標準官話以及英文等嘅歐洲語言當中，一個人要講一件物件喺邊，會講「喺阿明前面」或者「喺阿偉嘅左手邊」（相對方位；相對一個人嘅方向）等嘅說話，但係辜古依密舍話就好唔同，傾向用東南西北（方位），即係話如果將辜古依密舍話嘅對話譯做粵語，會有類似以下噉嘅字句—
「我見到巴士站喺我嘅西面。」
「部手提電腦喺邊？喺你嘅東面呀。」
「間超市喺邊？嗱，由你而家嘅位置向東行，行咗 XXX 咁遠距離，就會見到超市喺你南面。」
呀噉。噉即係話，辜古依密舍話嘅使用者要無時無刻留意住東南西北喺邊。事實亦表明，研究者一要求辜古依密舍話嘅使用者指出（例如）南面喺邊，佢哋能夠即刻準確無誤噉作答，而其他語言嘅使用者就往往要諗幾秒至答得出。由呢個例子可見，語言能夠影響一個人腦對方向嘅認知。

詞彙
以下係文中用咗嘅重要概念或者專有名詞嘅英文名：
語言相對論：linguistic relativity
薩丕爾-沃夫假說：Sapir-Whorf hypothesis，呢個名頭嗰截（Sapir）取自愛德華·薩丕爾（Edward Sapir）個姓—薩丕爾係沃夫個老師，都有講到語言相對論噉嘅睇法。
班哲文·李·沃夫：Benjamin Lee Whorf
隱密型：cryptotype / covert categories
語言決定論：linguistic determinism
辜古依密舍話：Guugu Yimithirr
語言石化

語言石化（英文：fossilizaton）喺學語言上係指啲學 L2 嘅人往往會犯啲錯誤，而且去到咁上下啲錯誤就「石化咗」唔再有自發嘅改進。
賓川

賓川係中國雲南大理一個縣，總面積2627平方公里，人口35萬。
賓拿度·施華

賓拿度·施華（粵拼：ban1 naa4 dou6 si1 waa4，葡文：Bernardo Silva，1994年8月10號—）係個葡萄牙足球運動員，司職中場同右翼鋒，而家效力緊英超球會曼城。
賓夕法尼亞蘇美爾語詞典

賓夕法尼亞蘇美爾語詞典（英文：Pennsylvania Sumerian Dictionary，縮寫：PSD）係一個學術項目，致力編寫一本詳盡嘅蘇美爾語詞典。項目源自賓夕法尼亞大學嘅考古學及人類學博物館，由私人捐款同全美人文科學基金撥款支持。項目喺1974年開始，仿效1921年開始嘅芝加哥亞述語詞典。1984年，第一輯B字頭嘅單詞出版。初初印得750份，但好快就以每本40美金賣晒，跟住加印。
賓拉登

奧薩馬·賓·拉登（亞剌伯文： أسامة بن محمد بن عوض بن لادن‎；Osama bin Muhammad bin 'Awad bin Laden'，1957年3月10號—2011年5月2號），全名奧薩馬·賓·穆罕默德·賓·阿華德·賓·拉登，係阿蓋達組織第一任阿頭，以多單襲擊事件出名，亦畀多個國家通緝。
老豆係也門人，阿媽係沙地阿拉伯人。佢喺也門建築大亨賓拉登家族嘅57個仔女入面排第17，佢自己就有三個老婆同十三個仔女，不過由佢結過差唔多22次婚，所以實際有幾多仔女其實無人正式計過。
由於佢老豆支持阿富汗抗戰，1980年喺佩沙華同阿富汗游擊隊領袖見面之後，佢就成為游擊隊最大金主，之後重得到美國中央情報局喺武器、訓練設施、醫療各方面資助，喺霍斯特成立訓練中心，訓練阿拉伯志願軍加入阿富汗抗戰。1989年成立阿蓋達（al-Qaeda）基地組織，用嚟管理同服務阿富汗志願軍。佢亦利用佢出錢起嘅志願軍宿舍傳播華哈比派思想，由於阿富汗人都唔鍾意華哈比派，所以佢同阿富汗游擊隊有唔啱啞情況。但係就同普什圖人嘅塔利班理念合拍。1996年8月，佢公開宣佈，由於美國人侵佔沙地阿拉伯嘅土地，所以要向美國發動聖戰。1998年8月美國駐肯雅同坦桑尼亞大使館發生炸彈襲擊，美國話係賓拉登做，賓拉登因為噉而開始出名。2001年911事件發生之後，美國一口咬定係賓拉登主使，唔單止令賓拉登成為全世界家傳戶曉嘅人物，重令佢成為全世界十大懸紅最高嘅通緝犯之一。

名
其實冇普遍譯名係可以準確將阿拉伯人名譯成英文，因為佢冇羅馬拼音轉寫，所以全靠各路師爺自己譯。奈何拉登實在太出名，所以每度地方譯法唔同：美國情報機關直接將佢譯成「烏薩馬·賓·拉登」（Usama bin Laden）；法文媒體就將佢譯成Oussama ben Laden；有媒體譯成Ussamah bin Ladin；另外有媒體直接叫佢做「拉登」。
佢嘅全名「奧薩馬·賓·穆罕默德·賓·阿華德·賓·拉登」，意思係「拉登個仔阿華德個仔穋罕默德個仔奧薩馬」（自己個名・老豆個名・阿爺個名・阿太個名），穆罕默德係指緊佢老豆穆罕默德賓拉登；阿華德係指緊佢阿爺阿華德·賓·阿博·賓·拉登（Awad bin Aboud bin Laden）；拉登就係指阿太Laden Ali al-Qahtani。所以「奧薩馬」先係佢個名。
跟返阿拉伯人名，閃米人其實係冇姓，拉登係佢父名、唔係佢個姓，所以叫佢「奧薩馬·賓·拉登」或者「奧薩馬」先至符合阿拉伯人名傳統。但由於各路師爺受到歐美人名影響，以為最後一個字就係佢個姓，就稱之為「賓拉登」。

家族背景
奧薩瑪賓拉登係也門建築大亨穆罕默德賓拉登（Mohammed bin Awad bin Laden，1908—1967）個仔，佢係費瑟親王死黨，因為做咗幾個大工程而發跡，之後又承包晒麥加同麥地那嘅清真寺重建同擴建工程。
奧薩瑪賓拉登喺吉達阿布都阿濟茲國王大學讀企業各管理，後來轉讀伊斯蘭研究，雖然成績超群，但就一啲唔出風頭，可以話好平凡同低調。

阿富汗
由於同費瑟親王關係密切，所以亦算係皇族，巴基斯坦希望可以有啲有皇族身份嘅人加入抗蘇志願軍，顯示皇室對抗戰支持，拉登因為咁派咗去領導沙地分遣隊。亦因為咁而同費瑟親王熟絡咗。
而喺阿富汗嘅阿拉伯抗蘇志願軍中心係喺白夏瓦，呢度亦同時係世界穆斯林聯盟同穆斯林兄弟會嘅辦公室。呢個中心最主要做嘅嘢，係畀新加入士兵嘅服務中心，同時接受包括伊斯蘭慈善機構、沙地阿拉伯情報局、沙地紅月會、世界穆斯林聯盟、同埋嚟自唔同沙地阿拉伯親王、私人同清真寺嘅捐款，重有美國CIA喺武器、訓練設施、醫療各方面資助，都喺晒呢度處理。呢個中心由阿布都拉阿薩穆（Abdullah Azam）渣fit，佢係約旦籍巴勒斯坦人，喺吉達讀大學時識到拉登，而拉登喺奉召去到阿富汗之後，1982年開始搬咗去白夏瓦住。
1989年阿布都拉阿薩穆同佢兩個仔一齊喺白夏瓦畀人用炸彈暗算死咗，拉登就接手晒阿布都拉阿薩穆所有嘢，佢接管咗阿薩穆嘅組織之後，成立阿蓋達（al-Qaeda）作為新嘅志願軍服務中心，由原本只係服務新加入士兵，變成服務晒所有阿拉伯志願軍同埋家屬嘅中心，令唔同志願軍聯繫埋一齊，之後喺庫納爾、努里斯坦、巴達桑都成立咗阿蓋達組織，阿蓋達喺阿拉伯話解基地，基地就係咁意思。
不過由於拉登同阿蓋達信奉瓦哈比派，而阿富汗人又好憎呢一派，所以阿拉伯志願軍喺阿富汗其實唔太受歡迎，志願軍喺阿富汗嘅主要盟友係普什圖游擊隊，拉登因為咁同普什圖游擊隊領袖歐瑪爾（Mullah Mohammed Omar）做咗死黨，而歐瑪爾後來成立咗塔利班組織。
由於同阿富汗游擊隊唔啱啞，1990年佢返返沙地阿拉伯屋企打理家族生意，同時成立基金，支援阿拉伯志願軍退伍軍人同家屬。

科威特
1990年8月伊拉克軍隊入侵科威特，引發海灣戰爭，拉登於是遊說皇室，喺阿富汗抗戰入面嘅阿拉伯志願軍組織民間防衛隊，捍衛科威特主權，抵抗伊拉克。但係同一時間，美國派咗五十四萬大軍去科威特打伊拉克。拉登當堂激到生虾咁跳，重要求皇室發宗教諭令，反對非穆斯林參與科威特戰爭。
不過科威特最後仍然喺美軍支援下，成功解放。但之後有兩萬美軍仍然駐咗喺沙地阿拉伯，拉登更加係臖過借火，佢重走去搵內政部長納夫（Naif）投訴，又鬧佢係伊斯蘭叛徒，拉登同皇室因為咁而反面。但皇室入面同樣有好多人唔妥納夫，所以拉登仍然同皇室維持關係，另外佢同沙地情報局、巴基斯坦ISI仍然維持良好關係。

蘇丹
1992年蘇丹首長哈山圖拉比（Hassan Turabi）發起伊斯蘭革命，拉登走咗去趁熱鬧，去到蘇丹佢又喺度猛鬧沙地皇室，結果激嬲咗沙地皇室，重將佢國籍取消。拉登因為咁而開始喺蘇丹定居，但由於佢大把錢兼識得人多，所以佢喺蘇丹埋班，好多喺阿富汗抗戰時嘅阿拉伯志願軍都走去搵佢，大家都咁憎美國，同時又好唔滿意沙地皇室畀美軍留係波斯灣，不過由於高調反美，喺美國施壓下，蘇丹唯有將拉登趕走，之後拉登就去咗阿富汗。

發動聖戰
拉登同十幾個前阿拉伯志願軍、3個老婆同13個仔女，加埋保鑣去到阿富汗加拉拉巴，由於沙地阿拉伯將佢國籍撤銷咗，而有份參與海灣戰爭嘅美國、德國、法國都將佢列入不受歡迎人物，而阿富汗人又對佢無好感，所以開頭佢只係喺伊斯蘭議會保護之下，有限度咁活動，可以話乜都搞唔到。直到1996年，塔利班攻陷阿富汗首都喀布爾，成為阿富汗執政政權，加拉拉巴亦受到控制。拉登同塔利班領袖歐瑪爾一早已經係老友，拉登開始受到塔利班保護，同時，佢開始畀錢支助索馬利亞、蘇丹、埃及、也門同阿富汗嘅恐怖份子訓練營。1996年8月，佢發表宣言，話要向美國發動聖戰，認為美國佔領咗沙地阿拉伯，喺宣言入面話：「只有鎗林雨彈先可以清洗呢啲羞辱」。拉登同佢嘅阿蓋達組織以堪達哈為基地，又再度活躍返，重成為全世界好多激進組織嘅網絡中心。
1998年2月23號，拉登同佢嘅阿蓋達組織加埋相關團體發表一份叫《反猶太與十字軍聖戰國際伊斯蘭陣線》嘅聯合宣言，指「美國佔領伊斯蘭土地同神聖嘅阿拉伯半島，掠奪財富兼羞辱民眾，將半島變成打擊穆斯林嘅基地。」之後又發諭令，話要殺晒所有美國人同佢哋嘅盟友，唔理平民定軍人都照殺，唔理你喺邊個國家，只要有機會都要奉行諭令。
結果，喺1998年8月，美國駐肯雅同坦桑尼亞大使館發生炸彈襲擊之後，一連串針對美國嘅恐怖襲擊展開，其中包括舉世震驚嘅2001年911事件。

死
911事件之後，美國喺2001年10月對阿蓋達同埋塔利班發動反恐戰。兩個月後阿富汗塔利班政權倒台，拉登就開始喺阿富汗同埋巴基斯坦周圍匿。
2011年5月2號，美軍攻入拉登喺巴基斯坦嘅大屋並將佢打死，美軍攞走咗佢條屍，隨後將佢海葬。
賓尼兔

賓尼兔（Bugs Bunny）係一個喺華納動畫系列度出現嘅一個虛構卡通人物，最受觀眾歡迎嘅兔仔。根據佢嘅出生日期，佢1940年喺紐約嘅布魯克林出世。

角色
賓尼兔鍾意俟喺樹幹、欄杆度咬紅蘿蔔，佢嘅死敵係獵人，愛人係蘿拉兔（Lola Bunny）。
佢喺美國以外國家通常被改做符合當地特色嘅名，例如喺芬蘭被改名Väiski Vemmelsääri。

電影
賓尼兔（或類似對像）喺好多動畫入面扮演領導角色。好似喺電影太空也入樽（Space Jam）度，佢同米高佐敦都係隊長。又好似喺《華納超能特攻隊》度，佢嘅後代Ace Bunny亦係最強主力。
賓州州立大學

賓州州立大學（英文：Pennsylvania State University，PSU）係喺美國賓夕法尼亞州嘅一間公立大學。
董事

董事係一間公司嘅董事會成員，受股東大會委任同授權，責任受制寫曬喺公司章程細則同埋受聘合約入面。當然重有公司法、普通法咁。
董事長

董事長（Chairman of the Board）係公司管理職位，係董事會阿頭，亦係公司阿頭。董事長都係位階最高嘅董事，由董事會選出，代表董事會領導全公司。

名稱
董事長有時候因為英文名稱「Chairman of the Board」被翻譯成董事會主席或者董事局主席，有時直接啲叫「老闆」或者「老細」。粵語通常叫行政總裁，普通話叫首席執行官或執行長。
董事長喺日本同韓國被稱為會長，正式職稱分別為「取締役會長」(日文：取締役會長／とりしまりやくかいちょう Torishimariyaku kaichou */?)同「理事會會長」(韓文：이사회 회장／理事會 會長 Isahoe hoejang */?)。

產生
有限公司可以冇董事長，都唔一定有董事會，但至少需從股東選出一席董事（公司負責人）對外代表公司；
股份有限公司必須有董事會，至少要設三席董事。董事長由董事會以全體董事過半數同意選舉產生。

基本職務
一般情況下，董事長對內為股東大會、董事會及常務董事會嘅最高負責人，對外代表公司，係公司「所有權」嘅代表，類似古代君主嘅概念，係咪係公司虛位元首或握有實權，要依據各家企業嘅實際情況而定。根據中華民國公司法，董事會由董事長召集，如要召開非例行性嘅股東大會，一般都只可以由董事長召集（但喺特殊情況下可由持有一定股份嘅股東或一定席位嘅董事聯名建議召集）。
有實權嘅董事長可以代表董事會，挑選人才任命為公司嘅總裁／總經理（President）或執行長（CEO），等於係委託公司嘅「經營權」畀專業經理人。

其他職權
如果公司內設有總裁／總經理（President）或執行長（CEO）等「最高責任者」職位，基本上都係由董事長任命嘅，理論上董事長都可以隨時解除佢哋嘅職務；唔單只係咁，董事長可以隨時解除任何員工嘅職務，除咗董事（Member of the Board）同監事（Member of the Board of Supervisors），因為董事同監事唔係公司僱員，而係公司嘅主人同仲裁人。
一位強大嘅董事長，可能擁有一家公司內真正嘅生殺大權，呢種大權有時候來自佢掌握嘅多數股份，有時候來自佢嘅人脈資源，或者來自佢早年積累嘅威信，如果係咁，董事會只不過係佢嘅傀儡，總裁／總經理（President）同執行長（CEO）都必須向佢交代。
但事實上，部分公司嘅董事長只係一種榮譽性職務，就似君主立憲制下嘅皇室或係「虛位元首」一樣，擁有無比尊榮嘅地位，但從來唔講有份量嘅嘢，喺公司內嘅實質地位並非舉足輕重。尤其係資產特別巨大、股權特別分散嘅公司（如跨國企業、公營企業），各大股東及行政人員嘅關係非常複雜，董事長只係一個德高望重、用來維持局面嘅職位嗻，除咗召開董事會外，冇任何實質上嘅權力，喺呢個情況，主要權力集中喺總裁或執行長身上（有時連召開董事會都係應總裁或執行長嘅要求）。
不過都有好多公司嘅創辦人會擔任董事長兼總經理／總裁（Chairman of the Board and President）或董事長兼執行長（Chairman and CEO），將大權獨攬於一身。喺台灣，董事長係公司三長之首，另二為執行長（CEO）、財務長（CFO）或營運長（COO）。喺香港，董事長兼任公司執行董事者稱為執行主席 (Executive Chairman)，擔任公司非執行董事則稱為非執行主席 (Non-executive Chairman)。喺日本，如果董事長同時係公司嘅法人代表，擔任代表董事，被稱為代表取締役會長 (日文：代表取締役會長／だいひょうとりしまりやくかいちょう Daihyō torishimariyaku kaichou */?)，喺韓國則被稱為代表理事會長 (韓文：대표이사 회장／代表理事 會長 Daepyoisa hoejang */?)。

冇董事會嘅中小企業
喺日韓企業當中，President等同社長職稱（總裁／總經理），且日韓中小企業（有限公司）唔一定設有會長（董事長）同董事會，所以President（社長）喺日韓有可能係指中小企業負責人。當President作為公司負責人職稱使用時，則General Manager就會成為總經理嘅英文職稱，簡稱GM。
各國中小企業（有限公司）或者新創立嘅公司，都唔一定有董事會，企業「所有權」同「經營權」集中喺創辦人或者負責人一人身上，呢個時候President職稱就代表公司實際負責人。呢個都係造成中文裡President成日誤譯為「董事長」（中小企業唔一定有董事會，可能實際上冇董事長職稱），搞到同總裁、總經理職位嘅名混淆嘅原因之一。
喺台灣中小企業（有限公司）中，公司負責人係由股東推派出至少一位董事，但都唔一定設有董事會或董事長。所以好多台灣中小企業實際負責人同日韓中小企業一樣係President（社長）。但民眾普遍慣稱公司負責人為「董事長」，因此成日出現President（社長／總裁／總經理）誤翻譯為董事長嘅情形。
董事長樂團

董事長樂團（英文：The Chairman）係台灣搖滾樂團，而家成員有六個人。冠宇、吳永吉、杜文祥三人，喺1989年一齊組成「1989」樂團。1997年7月4號，阿吉同埋冠宇、小白、大鈞、金剛等五位原始團員喺女巫店通過「董事長」呢個團名。

社會參與
2019年8月，董事長樂團邀集林夕、滅火器樂團、大支、聯合香港歌手何韻詩、黃耀明等共約20個歌手、樂團，合唱新歌《撐》聲援香港反送中運動，歌詞鼓勵大家唔好放棄撐落去，又形容香港政府係傲慢嘅高牆。
董仲舒

董仲舒（前179年—前104年），係大漢時出名嘅儒者。董仲舒係廣川人，廣川約莫喺家下河北景縣。佢向武帝劉徹提議『罷黜百家，表章六經』，令儒學成為中國社會思想規範，影響兩千年。他提出過天人感應、三綱五常等重要儒家理論。
董仲舒喺景帝劉啟嗰陣，已經係博士，習《春秋》屬《公羊傳》一派。
據講黃毓民嘅表字「誼道」，係源自董仲舒最出名嘅金句「正其誼不謀其利，明其道不計其功」。
董事會

董事會（英文：board of directors）係一間公司最高嘅治理機構，由多個董事組成。
董冬冬

董冬冬（英文：Dong Dongdong，1981年—）係中國音樂製作人。

簡歷
2003年，喺北京電影學院錄音系畢業。
2009年，為電視劇《老牛家的戰爭》創作片尾曲《時間都去哪兒了》，2013年，嗰首歌被揀做電影《私人訂製》插曲，選入2014年央視春晚。2013年，為電影《無人區》配樂，提名做第51屆台灣電影金馬獎最佳原創音樂獎。
2014年，為電影《心花路放》同《北京愛情故事》配樂，並憑住《終於等到你》攞到第21屆東方風雲榜「最佳作曲獎」。
2015年，為電影《奔跑吧兄弟》、《戰狼》、《道士下山》、《山河故人》創作主題曲。
2016年，憑住電影《夏洛特煩惱》嘅歌《一次就好》攞到首屆金羊獎澳門國際電影節「最佳電影原創音樂獎」。
2017年，董冬冬為電影《羞羞的鐵拳》，電視劇《人民的名義》、《歡樂頌2》、《大軍師司馬懿》等劇配樂、創作主題曲同插曲。
2021年，為電視劇《光榮與夢想》創作致敬曲《繁星璀璨的天空》
，為電視劇《天龍八部》創作愛情主題曲《無疾而終》等歌曲。
董卓

董卓（粵拼：dung2 coek3；—192年5月22號），字仲穎，隴西臨洮（今日甘肅岷縣）人，係東漢大臣。
董卓係東漢末年嘅一個大奸臣，可以廢立皇帝，結果開啟咗三國時代。

生平
董卓早期曾經做過將軍，平定過叛亂。因為佢私自廢漢少帝劉辯，改立漢獻帝劉協，所以人心恐慌，呢事畀中國群雄割據，百官將軍佢哋自立結盟，愛討伐董卓，董卓聽話就毒死劉辯，之後挾持住漢獻帝，喺長安城係咁放火殺人，同時討伐佢嘅聯盟力不從心，加上佢哋鬼打鬼，唔耐就分派散嗮。但係佢獨攬大權，朝中大臣同佢有啲唔啱嘅就被殺死，嗰陣王允搵咗佢部下呂布，最後殺咗董卓。
董卓討伐戰

董卓討伐戰係東漢末年各地群雄組織地方軍對抗董卓嘅戰役，發生響190年正月到191年二月嘅關中地區，結果董卓挾天子遷都長安，地方軍內鬥加深，形成咗群雄割據嘅局面。
金粉世界

《金粉世界》（英文：Gigi）係套1958年美國電影，由李絲梨嘉儂、梅禮士司花利亞、路易佐丹、伊娃嘉寶主演，雲仙明里尼執導。套戲攞到奧斯卡金像獎最佳電影。
金粟街

金粟街（英文：Consort Rise），係香港薄扶林一條馬路，由域多利道開始，去到碧荔道。嗰度係薄扶林其中一個豪宅集中地。
金米洛

（葡文：Camilo Santana，又譯金米洛；1968年6月3號—）係巴西嘅農學家、教授同政治人，塞阿拉州克拉圖人。曾經喺2011～2014年間做過塞阿拉州副州長，2015年升級做塞阿拉州州長。
金素利

金素利，係大韓民國嘅一個女藝人同埋歌手。
金素香

金素香，係大韓民國嘅一個女藝人同埋歌手。
金紫荊星章

金紫荊星章（Gold Bauhinia Star，縮寫GBS）係香港授勳及嘉獎制度下嘅其中一種勳章，頒畀對社會有重大貢獻或積極參與公共或志願服務而得到極高評價嘅人士。自1998年起開始頒授。
金素妍

金素妍（粵拼：gam1 sou3 jin4，1980年11月2號—），係大韓民國嘅一個女藝人同埋演員。
金素慧

金素慧，係大韓民國嘅一個女藝人同埋歌手。
里

里係傳統上唐人長度單位，度遠距離。家下經已少用，畀十進制替咗。里有幾長，各中國朝代同周邊各國，都有唔同。大清時定落，約莫今日公制644.65米，等於一千八百尺，一百五十分之一都。中共建政後，將一里定做500米，方便換算做公制。
里克拉

里克拉（西班牙文：Ricla）係西班牙亞拉岡薩拉戈薩省一座城，住3千人。
里加

里加（拉脫維亞文：Rīga）係拉脫維亞首都，亦都係波羅的海三國入面最大嘅城市，響波羅的海岸邊，道加瓦河口，2021年住咗約莫61萬人。
釋演慈

釋演慈，香港親中派政治人物兼佛教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
釋道平

釋道平，香港親中派政治人物兼佛教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
里內信夫

里內信夫，係日本嘅一個男配音員。

配音作品一覽
呢個表唔完整，歡迎加料。
釋衍空

釋衍空，香港親中派政治人物兼佛教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
行話

行話（行讀杭；粵拼：hong4 waa2），又叫行內人話、術語，係指特定行業嘅專門語言。譬如某事某物，行內人叫乜乜，行外人就未必聽得曉。
行話學

行話學，又叫術語學，係語言學一個分支，主要研究各個行業領域嘅專有名詞（行話）嘅應用。
行船

行船（seafaring）係指運作船隻嘅技藝，係一種相當專業化嘅技藝：做行船嘅人需要對海事法、天氣、船隻上嘅機械嘅運作同通訊等好多嘢都有所認識，先至可以做到行船嘅工作。
行街買嘢

行街買嘢，係種經濟活動同消閒行為，指行去唔同舖頭或攤檔睇下、揀下同畀錢買貨品，對應英辭shopping。

經濟
呢節未有人寫，歡迎編撰。 請幫加返相關資訊。

心理
呢個表唔完整，歡迎加料。
有人買嘢買到失澌控，停唔到，個狀態叫做病態購物，係種困擾女性多過男性嘅心理問題。

shopping
啲人要表達「行街買嘢」嘅意思時，通常會直接用英辭「shopping」；視乎重點為何，有時又會齋講「行街」或者「買嘢」。近年多咗濕平（粵拼：sap1 ping4）呢個港澳潮語，係「shopping」（英文讀音：[/ˈʃɑpɪŋ/]）嘅擬音，語氣灰諧。英辭「shopping」直譯作行舖頭，意譯為「行街買嘢」。

window shopping
英譯window shopping大概指齋睇唔買（通常隔住個櫥窗），然而未有傳神嘅中文翻譯。英文「window shopping」同「shopping」嘅分別在於當事人嘅意欲，而非結果；前者表示冇打算買，後者表示有嘢想買，唔理最尾有冇買嘢。

購物
「購物」（粵拼：kau3 mat6）一詞喺傳統中文單單指「買嘢」，冇包括「揀嘢買」。大陸官話興以「購物」作英辭「shopping」嘅翻譯，有齊以上兩個意思。由普通話購物（漢語拼音：gòuwù），又衍生出香港潮語「鳩嗚」（粵拼：gau1 wu1）呢個擬音謔稱。英辭「shopping」四海通用嘅官話意譯係逛街購物。

其他
近年，台灣國語會用發音近似英辭「shopping」嘅詞語血拼（注音：ㄒㄩㄝˋ　ㄆㄧㄣ）來形容瘋狂買嘢，帶有爭先恐後同荷包「出血」嘅凶狠意味。呢個用法亦擴散到粵語同其他地方嘅官話等中文種類。
台灣國語亦出現咗潮語瞎拼（注音：ㄒㄧㄚ　ㄆㄧㄣ），發音同樣近似英辭「shopping」，表達盲目買嘢嘅意思，然而呢個用法喺其他地域並唔常見。
形容買好多嘢嘅傳統粵辭係掃貨（粵拼：sou3 fo3）；個「掃」字帶類似「一掃而空」嘅誇張描繪。
喺官話白話文有搶購（粵拼：coeng2 kau3）一詞，解作踴躍買嘢，通用於各中文地區。
行為策略

行為策略（behavioral strategy）係指喺做策略管理嗰陣諗埋行為經濟學上提到嘅非理性因素。
行為遺傳學

行為遺傳學（behavioral genetics）係心理學嘅一門，專係研究遺傳因素點樣影響行為。